
COMUNA SILIVAȘU DE CÂMPIE



Nr. 2372 din 26.06.2026
REFERAT DE APROBARE
privind organizarea evenimentului ,, Zilele Comunei 
Silivaşu de Câmpie ‶, judetul Bistrița-Năsăud


Primarul comunei Silivașu de Câmpie având în vedere că nu era stabilită o dată clară a evenimentului, fapt ce a generat dificultăți în organizarea și pregătirea evenimentului (sonorizare, scenă, foc de artificii... etc), invoc excepția din art. 7 alin. (13) din Legea nr. 52/2003 privind transparența decizională, cu modificările și completările ulterioare. 
An de an cetățenii comunei Silivașu de Câmpie se adună la cea mai mare sărbătoare a comunei și invocăm în întocmirea proiectului precizarea că pe viitor se stabilește o dată exactă a acestui eveniment, pentru a se putea evita unele disfuncționalități în vederea organizării în bune condiții a evenimentului cu respectarea legii.
	Revitalizarea sărbătorilor tradiționale prin organizarea de evenimente/festivaluri reprezintă una din preocupările constante ale comunităților actuale în efortul lor de a-și recupera identitatea și de a-și cunoaște și promova patrimoniul cultural propriu.
Proiectul de hotărâre privind organizarea evenimentului ,, Zilele Comunei Silivaşu de
Câmpie ‶, respectă prevederile Legii nr. 273/2006 privind finanțele publice locale, precum și ale OUG nr. 57/2019 privind Codul administrativ, cu modificările și completările ulterioare și urmărește asigurarea legalității în efectuarea plăților la toate capitolele și titlurile bugetare.
Fondurile propuse a fi alocate pentru această manifestare de sărbătorire a evenimentului ,, Zilele Comunei Silivaşu de Câmpie ‶, sunt prevăzute în bugetul local pe anul 2026, aprobat prin HCL nr.12 din 30.04.2026 privind aprobarea bugetului iniţial de venituri şi cheltuieli.
De asemenea, potrivit art. 129 alin. (2), lit. d), alin. (7), lit. a), d), e), p) din OUG nr. 57/2019 privind Codul administrativ, cu modificările și completările ulterioare, Consiliul local asigură potrivit competențelor sale și în condițiile legii cadrul necesar pentru furnizarea serviciilor publice de interes local privind: educația, cultura, tineretul, activitățile de administrație social comunitară. 
Întemeiez proiectul de hotărâre în baza prevederilor:
- art. 87 alin.(5), art.108, art. 129 alin. (1), alin. (2), lit. b), c) și d), alin. (4), lit. a) și c), alin. (14) din OUG nr. 57/2019 privind Codul administrativ, cu modificările și completările ulterioare.
- art. 19 alin. (1), art. 20, lit. ș) si lit. i) din Legea 273/2006-legea finantelor publice locale, cu modificarile si completarile ulterioare. 
- art.7 alin.(1) lit.c), alin.(4), art.16 din H.G.nr.348/2004 privind exercitarea comerţului cu produse şi servicii de piaţă în unele zone publice modificată şi completată;
- Raportul de specialitate nr. 2371 din 26.06.2026 privind organizarea evenimentului ,, Zilele
Comunei Silivaşu de Câmpie ‶.
Se propune:
1. Organizarea evenimentului ,, Zilele Comunei Silivaşu de Câmpie ‶ în localitatea
Silivasu de Câmpie, judetul Bistrița-Năsăud, în perioada 25-26 iulie 2026.
2. Aprobarea cheltuielilor aferente organizării evenimentului, precum și activităților ocazionate de sfințirea Monumentului Eroilor Grăniceri, acestea urmând a fi suportate din bugetul local al comunei Silivașu de Câmpie, în limita creditelor bugetare aprobate. Cheltuielile pot include, după caz, servicii de organizare, servicii de catering, activități artistice, activități sportive și alte bunuri, servicii sau lucrări necesare desfășurării evenimentului.
3. Primarul comunei Silivașu de Câmpie va negocia condițiile și încheierea protocoalelor de colaborare, contractelor de sponsorizare, în vederea organizări evenimentului, în condițiile legii.
Prezentul proiect de hotărâre vizează exclusiv organizarea și desfășurarea ediției din anul 2026 a evenimentului, în executarea prevederilor bugetului local aprobat și în exercitarea atribuțiilor conferite de lege autorităților administrației publice locale.
Față de cele prezentate, supun spre analiză și aprobare Consiliului Local al comunei Silivașu de Câmpie proiectul de hotărâre privind organizarea evenimentului în localitatea Silivașu de Câmpie, județul Bistrița-Năsăud.


Primar,
Cămărășan Ionuț-Andrei
image1.emf

image2.emf

